กระเพาะอักเสบติดเชื้อ ลำไส้เป็นแผลค่ะ ถ้าเริ่มทานยาก่อนอาหารเช้าเวลา9โมง หลังจากนั้นทานยาหลังอาหารประมาน11โมง ยากลางวันและเย็นควรทานกี่โมงคะ เพราะทราบว่าแต่ละมื้อควรทานยาห่างกัน6ชม. ส่วนอาหารกลางวันกับเย็น ควรทานยังไงคะ เพราะอาหารเย็นทานประมาน6โมงค่ะ
สวัสดีค่ะ การรับประทานยาแบบ 4 เวลานั้น ปกติจะแบ่งให้เป็นก่อนหรือหลังมื้ออาหารจำนวน 3 มื้อ คือจะห่างกันมื้อละประมาณ 4-6 ชั่วโมง และอีกครั้งที่กินจะเป็นก่อนนอน ซึ่งก็อาจจะห่างจากมื้อเย็นประมาณ 4-6 ชั่วโมงเช่นกันแนะนำการกินยาตามมื้ออาหารจะดีที่สุด และยิ่งถ้าเป็นกระเพาะอักเสบหรือติดเชื้อ มีแผลในกระเพาะอยู่แล้ว ควรจะกินอาหารให้ตรงเวลาเป็นมื้อๆด้วยถ้ากินยาเช้า 9 โมง ยากลางวันก็สามารถกินประมาณ 12-13 นาฬิกาได้ มื้อเย็นกินประมาณ 6 โมงเย็นได้ และมื้อก่อนนอนก็อาจอยู่ในช่วง 4 ทุ่มหรือก่อนหน้านั้นเล็กน้อยได้ค่ะ